safouaneb/arywiki huggingface dataset:
لإمبراطورية الرومانية

لامبراطورية الرومانية، (ب اللاتينية Imperium Rōmānum) كانت امبراطورية كبيرة فالتاريخ، لا من الناحية د لبلايص اللي حكمات، لا من ناحية لوقت اللي بقات دايمة فيه، ولا من ناحية التاتير اللي دارت على لعالم. كانت سبقاتها لجمهورية رّومانية، ؤ دامت من 27 قبل لميلاد تال عام 476، ولكن تقسمات ف 395. لامبراطورية الرومانية لغربية حبسات ما بين 476 و 480، اما لامبراطورية الرومانية الشرقية (اللي تسمّات تا لامبراطورية لبيزنطية) ف را بقات من 395 تال لعام 1453، اللي هو لعام اللي دخلو فيه لمسلمين ل اسطنبول. ف لعام 117، ف اللخر د لعهد ديال لامبراطور طرايان، كانت لامبراطورية ف لاوج د التوسع ديالها، و كانت حاكمة ݣاع لبلايص اللي كاطل على لبحر لبيض لمتوسط، من شمال افريقيا ل جنوب اوروپا و تا لينݣليز و لغرب د اسيا. الجوج قرون اللولين ديال لامبراطورية عرفو ستيقرار و زديهار ماعمّرو سبق، لي تسمّاو السلام الروماني (ب ). من لعهد ديال لامبراطور كومودوس (180 تال 192) بداو لمشاكيل و لازمات لي زادو تفاقمو ف لقرن 3. كانو صراعات بين مدّاعين د لحكم ف شلا مناطق، و شي وحدين نفاصلو بحال امبراطورية تادمور ف سوريا لي حكماتها لماليكة زانوبيا، و لامبراطورية لڭالية (لي شدات فرانسا ديال دابا، و تا ايبيريا و جنوب لڭزاير لبريطانية). ف عهد اوريليان عاودات تجمعات لامبراطورية الرومانية كيف كانت قبل. ديوكليتيان قرر باش يدير نضام جديد قسّم فيه التيريطوار ل طرف يوناني شرقي، و طرف لاتيني غربي، لي كلا واحد فيهوم عندو امبراطور ديالو. لهجرات لكبيرة د ؤروپا، سيرتو لقبايل د لهان لهنڭارية و د الجرمان، ادّات ل الضعف و الطيحة ديال الطرف لغربي، ف لوقت لي الطرف الشرقي ستامر، و لعاصيمة د لامبراطورية تحوّلات من روما ل بيزانتيوم، لي ولات لقسطنطينية و من بعد اسطنبول. لامبراطورية الرومانية خدات سميتها من لمدينة د روما، اللي كانت هي لاصل ديال لبلاد و لعاصمة ديالها. من بين الناس لمعروفين اللي حكمو لامبراطورية الرومانية كاين اوڭوستوس قيصر، اللي عطا سميتو للشهر د غشت. اضافة لهادشي روما ماشي غا كانت عاصمة ديال الامبراطورية الرومانية، ولكن حتى مهد الحضارة والتمدن. [] الامبراطورية الرومانية دخلات بزاف د التحسينات والاصلاحات فالطرقان، البنية التحتية، والفن. حتى فالميادين ديال السياسة والقانون، بزاف د الدساتير والنظم اللي مازالين مخدّمين دابا خذاو الالهام ديالهم من الرومان. الامبراطورية خدمت حتى على التجارة، و وفّرات سوق كبير كيتبادلو فيه السلع والافكار من كل بلاصة. ولكن، بحال اي امبراطورية كبيرة، روما ما سلمتش من المشاكل اللي جات مع التوسع ديالها. الفساد، النزاعات الداخلية، وضغط الهجمات الخارجية كانو كلهم عوامل ساهمت في سقوط ديالها. وخا داكشي، التركة اللي خلاتها باقي حية فالتاريخ ديال الانسانية.
يوݣارثن

يوݣارثن هيّا سمية د دكر جاية من لامازيغية: يوݣارثن، ب معنى "لّي كيفوت عديانو" سمية يوݣارثن هيّا جزء من تقاليد لانثروبولوجية لامازيغية. عندو تركيبة موتقة مزيان من بزاف د سّميات لامازيغية لقديمة، ؤ محفوضة مزيان ف سّميات لّي مخدمة دابا، علا حساب نّمودج: لفيعل لّي مرتابط ب شخص تالت + ضمير شخصي لمضاف (نضام مباشر ؤلا ماشي مباشر) ل صاحب لجمع تالت: "هوّا/هيّا - _- هوما" يوݣارتن ؤلا يوغرطن كان حتا سمية ديال ماليك د نوميديا. لّي تّولد عام 160 ق. م، ؤ مات عام 104 ق. م، ؤ كان قاد وحدة من اشهر لحروب ضد لامبراطورية رومانية، لّي هيّا لحروب د يوغرطن.
لألعاب لأولمپية

لالعاب لاولمپية ولاّ لاولمپياد، هي واحد لمسابقات ديال الرياضة كيشاركو فيها الرياضيين من بزاف د الرياضات من لعالم كلّو باش يتنافسو بيناتهم و يشوفو شكون ايربح. تاتنضّم لالعاب لاولمپية مرّة كل عاماين و تيتناوبو فيها الصيف مع الشتوا. قبل من 1992 كانو لالعاب ديال الصيف و ديال الشتوا تيتنضّمو فنفس العام، و لكن من بعد ولاّو كيتناوبو، ديال الصيف كاتكون كل 4 سنين، و ديال الشتوا تا هي، و كاتكون بيناتهم عاماين. جابت لالعاب لاولمپية سميتها من لمدينة ديال اولمپيا ف ليونان، اللي كات اول بلاصة ف التاريخ تنضّمات فيها هاد لمسابقات، من لقرن 8 قبل لميلاد، تال لقرن لخامس ميلادي. لالعاب لاولمپية اللي كانعرفو دابا، و اللّي كاتسمّا لالعاب لاولمپية لحديتة، بدات ف 1896 ف اتينا، لعاصمة ديال ليونان، و كانو فيها 300 رياضي جاو من 15 لبلاد و تنافسو ف 43 مسابقة د 9 د الرياضات. فلالعاب ديال اتينا د 2004، شاركو 10. 000 رياضي من 202 بلاد، و تنافسو ف 28 رياضة مختالفة. لمغريب ف لالعاب لاولمپية. اول مغريبي ربح ميدالية فلالعاب لاولمپية كان هو راضي بن عبدسلام، اللي خدا ميدالية فضية فلاولمپياد ديال روما ف 1960، فالسباق ديال لماراطون.
كاس لعالم

كاس لعالم ديال كورة ديال الرجال، اللي معروفة بكاس لعالم، هي اكبر مسابقة ديال لكورة ف لعالم، و تينضمها لاتحاد الدولي ديال لكورة (فيفا). كاس لعالم تاتنضم كل 4 سنين و تنضمات اول مرّة ف 1930. تحبسات كاس لعالم جوج مرّات فالتاريخ (1942 و 1946) علاود لحرب لعالمية التانية. من 1998، ولاّو تيشاركو 32 بلاد فكاس لعالم، مقسومين على تمنية د لمجموعات، و تيتنافسو كاملين على شكون ايربح لكاس. تنضمات تال دابا كاس لعالم 22 مرّة و ربحوها 8 د لبدان، هوما: لبريزيل (5 د لمرات: 1958 - 1962 - 1970 -1994 - 2002)، الطاليان (4 د لمرات: 1934 - 1938 - 1982 - 2006)، المانيا (4 د لمرات: 1954 - 1974 - 1990 - 2014)، لارجونتين (3 د لمرات: 1978 - 1986 - 2022)، لوروݣواي (1930 - 1950)، فرانسا (1998 - 2018)، لينݣليز (1966) و صبانيا (2010). اخر بلاد ربحات كاس لعالم كانت هي فرانسا ف لبطولة د روسيا 2018، و اللي غلبات كرواتيا ف النهاية ب 4 ل 2. لمشاركة د لمغريب ف كاس لعالم. تاهل لمغريب ستة د لمرات ل كاس لعالم (1970 - 1986 - 1994 - 1998 - 2018 - 2022). تقصا ربعة د لمرّات من الدور اللول، و تاهل مرّة وحدة للدور التاني (ف 1986)، و مرة ل الدومي فينال (ف 2022). هاد الجوج كانو انجازات تاريخية حيت كان لمغريب هو اول منتخب د افريقيا اللي وصل ل تمن النهاية د كاس لعالم، و اول منتخب د افريقيا كيوصل ل الدومي فينال.
إيديث وارتن

ايديث وارتن (تزادت ف 24 يناير 1862 ف نيو يورك - و ماتت ف 11 غشت 1937 ف فرانسا) هي روائية، كاتبة ديال لقصص لقصيرة، ومصممة ميريكانية. بفضل لخلفية لارستقراطية ديالها قدرات باش باش تورينا كيفاش كانت ديك لفترة لمدهبة لي عاشت فيها. ف 1912 ستاطعات باش تولي اول مرا غاتربح لجائزة ديال پوليتزر لي كاتعطا فلاداب، هاد لجائزة ربحاتها على الرواية ديالها لي سميتها زمان النية (بلونݣلي: "The Age of Innocence). " ف 1992 دخلات ل بيت الشهرة لوطني ديال النسا. من بين اعمالها لمعروفة كاين دار لبهجة (بلونݣلي: "The House of Mirth)" و ايثان فروم (بلونݣلي: "Ethan Frome)".
بيت الشهرة ديال النسا

بيت الشهرة ديال النسا (بلونݣلي: National Women's Hall of Fame) هو مؤسسة ميريكانية داروها شي ناس ف 1969 ف سينيكا فالز، نيو يورك، تما نيت فين دّارت تفاقية حقوق النسا ديال 1848. بيت الشهرة ديال النسا عندو شروط قاصحة باش يعزل لمرا لي غادي يكرّمها، هاد التعازيلا كيشرف عليها ناس كبار فلبلاد واخصائيين فلمجالات ديالهم. وباش يختارو شي وحدا راه خاصها تكون دارت شي تاتير كبير بزاف ف لمجتمع، لاقتصاد، ولا التقافة. فلخريف ديال كل عام فردي كادّار فيجطا وكيعلنو على النسا لي غيكرّموهوم فالربيع، غالبا فشهر مارس حيت هو شهر لمرا.
زمان النية (رواية)

زمان النية هي رواية كتباتها لميريكانية ايديث وارتن عام 1920، وهي الروياة الطناعش ديالها. بسبابها ربحات جائزة بوليتزر عام 1921 فصنف لخيال كاول مرا غادير هاد لانجاز. فاللول كانو غايعطيو لجائزة لسينكلير لويس، ولكن منبعد ماتلاوش عطاوها ليه لاسباب سياسية. لقصة ديال زمان النية كاتدوي على الطبقات ديال الناس لمرفحين لي عاشو فنيو يورك فلفترة لي كانت سميتها لفترة لمدهبة (بلونݣلي: Gilded-Age). وارتن ماكتبات هاد الرواية حتال لخمسينيات ديال عمرها، يعني حتى تمجهدات فلكتابة.
دار لبهجة (رواية)

دار لبهجة (بلونݣلي: "The House of Mirth") هي رواية كتباتها لميريكانية ايديث وارتن عام 1905. قصتها كاتدوي على ليلي بارت لمرا النيويوركية لي عندها نسب كبير ولكن ضربها السيزي بسباب لقمر. بسباب وضعها لمادي وحينت هي مرا مامزوجاش وقعو ليها مشلكيل وسط لمجتمع ديالها.
موغني

لموغنّي ؤ نّتوة ديالو لموغنّية هوّا شخص كيستعمل صوتو باش يخرّج موسيقا، ف لعادة معا لايقاع ديال موسيقا ملعوبة ب الة. نوطات لوغاوية.
الضريح د سيدي موسى

الضريح د سيدي موسى الدكالي، اللّي معروف تا ب سيدي موسى، هو ضريح ديال لولي الصالح سيدي موسى الدكالي، كيطل على لمحيط لاطلسي، و جا ف لمدينة د سلا، ف لمغريب. كيتعتابر هاد الضريح من لبنايات التاريخية، و اللي داخلة فلاثار ديال لمدينة د سلا، و داخلة تا مع التراث لوطني د لمغريب، على حساب قرار وزاري خرج ف 16 اكتوبر 1948، و بان ف الجريدة الرسمية المغربية رقم 1882 نهار 19 نونبر 1948. سيدي موسى الدكالي. تبنا الضريح باش يكرّم سيدي موسى الدكالي، اللي كان ولي صالح عاش بوحدو معزول فلمنطقة، كيعيش من لحوت اللي كيصيّد من لبحر و من لبقّولة اللي فلارض، تا مات ف عام 580 هجرية. ملّي مات سيدي موسى، تدفن خارج السور ديال سلا، و تبنات على لقبر ديالو قبّة كبيرة، تصلحات من مورا 500 عام، فلعهد ديال لمولى سماعيل، و هي اللي عطات هاد الضريح اللي كانشوفو ليوما. دابا كاتسمّا ݣاع لحومة اللي ف لخارج ديال السور ديال سلا من جيهت الشمال "سيدي موسى"، ماشي غي الضريح.
بولا فلورية

لبولا لفلورية هيّا بولا كتنتج ضّو ب لبخار د زّاواق تحت ضغط ضعيف. هاد ضّو كيخرج ملّي تيار د تريسينتي كيدوز ف داك لݣاز ديال زّاواق. هاد نّوع ديال لبولات عندو فعّالية ف انتاج طّاقة كبر من لبولات لعادية.
طاقة

طاقة (ب نݣليزية Energy) ف لفيزيك هيّا لقدرة علا لخدمة، ؤلا ف تعريف اخور هيّا مقدار لّي كينتاقل ل شي كسدة باش يخليها تحرك ؤلا تزاد لحرارة ديالها. طاقة هيّا مقدار منحافض، ؤ مايمكنش ليها تّفنا ؤلا تّخلق من والو. لعبرة لعالمية ديال طّاقة هيّا لجول، ؤ كتساوي لمقدار ديال طّاقة لّي كتنتاقل ل جيسم فاش كيتحرك ب 1 ميترو ب فيعل قوة مطبقة عليه لمقدار ديالها 1 نيوتن. طّاقة تقدر تاخد بزاف لشكال من بينهوم: كاينين نواع متنوعين ديال الطاقة لي منها الطاقة ديال لحرارة، كيمياوية، تريسينتية، نووية، كهرومغناطيسية. و طاقة ديال الحركة. هاد انواع ديال طاقة كيمكن تصنيف ديالها ف طاقة ديال الحركة ولّا طاقة كامنة، ف بعض لاحيان كيكونو بجوج مجموعين و كتقارا ف الديناميكا ديال الحرارة. هاد نواع الطاقة كاملة كيمكن تحويل ديالها من طاقة ل طاقة ب تخدام بعض لادوات لبسيطة ولّا شي مرات ب تخدام تقنيات معقدة بحال مثلا من طاقة كيماوية ل طاقة تريسينتية، ولّا من طاقة ديال لحرارة ل طاقة ميكانيكية.
فلاش

لفلاش هوّا جهاز كيتخدم ف لفوطوݣرافيا ؤ كيطلق ضّو بسكل سريع (ما بين 1/1000 تال 1/200 جزء من تانية)، باش يضوّي شي مشهد.
كاميرا

لكاميرة هوّا دوزان اوپتيكي كيتستعمل باش ياخد تّصاور. لكاميرا كاتسجّل تصويرة علا واحد سّطح حساس ل شّعا. ف ابسط شكل ديالها، لكاميرا هيّا واحد لبّيّتة مسدودة عندها فتحة وحدة منين كيدخل شّعا، ؤ فيلم رقيق ؤلا صفيحة ف جّيهة لمقابلة ل لفتحة لي كيطيح عليهوم شّعا. سّمية د "كاميرا" جات من "كاميرا ؤبسكورا" لي كاتعني "لبيت لمضلّمة"، ؤ لي كانت عندها ستيعمالات قديمة، بحال لمراقبة ديال لكوسوف بلا ماتضر لعين ديال لموراقيب، ؤ تخدّمات ف شّكل لّول ديال لكاميرا لي تّختارع ف لعشرينات ديال لقرن تسعطاش ف فرانسا.
مركب كيماوي

لمركب لكيماوي (ب نݣليزية Chemical Compound) هوّا مادة كيماوية مكونة من جزيئات عندها نفس تّركيبة ؤ لقلدة دّرية، مركبة من درات من نواع مختالفين. يلا كانت لجزيئة مركبة من درات من نفس نّوع (بحال تاني لاوكسيجين O2 ؤلا لاوزون O3) ماكتعتابرش مركب كيماوي.
قصبة شفشاون

قصبة شفشاون هي واحد القصبة تاريخية قديمة كاينة فمدينة شفشاون فالمغرب. تبنات فالقرن خمسطاش ميلادية. هاد القصبة كتعتبر اول خطوة باش تاسست مدينة شفشاون. ؤ اعتبرها علي بن راشد كمقرليه. زائد انها حصن عسكري ضد لعسكر دالبرتغال ؤلهجمات ديالو. من ناحية لبني هاد القصبة فيها عشرة البروج داير عليهوم سور. مبنية بالستيل الاندالوسي. فيها ساحة ؤهاد الساحة فيها جردة كبيرة فيها جوج ديال الاحواض. فالشمال الغربي دهاد القصبة كاين لمتحف الاثنوغرافي. فوسط القصبة كاينة نافورة دالماء دايرين بيها بيوتا دالطاج السفلي. قصبة شفشاون اليوم مفتوحة للسواح ؤالناس لي عندها اهتمام بالتاريخ.
بو لقاسم الشابي

بو لقاسم الشابي (ب لعربية: ابو القاسم الشابي؛ 24 فبراير 1909 – 9 اكتوبر 1934) هو شاعر تونسي. معروف بزاف بسباب السطورا اللخرين ديال النشيد لوطني التونسي، لي كتبو فلاصل الشاعر لمصري مصطفى صادق الرافعي. حياتو. تزاد الشابي ف توزر، تونس. شد شهادة التطويع (لمقابل ديال لباك) عام 1928. وف 1930 شد ديپلوم ديال لقانون من جامعة الزيتونة. فداك لعام نيت تزوج، وموراها تزادو عندو جوج ديال الدراري، محمد لي ولا كولونيل ف الجيش ديال تونس، وجلال لي ولا مهندس. كان عزيز عليه لادب لعصري (Modern Literature) عامتاً، وكان كيطرجم لاعمال الرومانسية. لموهبة ديالو فالشعر بانت فاش كان مزال صغير. وكان كيدوي على مواضيع مختالفة بحال وصف الطبيعة ولا حب لوطن. فاللخر ديال 2010 وف 2011، القصائد ديال ولاو كايموتيڤيو المتضاهرين ف شمال افريقيا و الشرق الاوسط فلفترة لي تسمات ب الربيع لعربي. من تم بدا عاوتاني لاهتمام بلاعمال ديالو.
خوا

لْخوا (ب نݣليزية Vacuum) هوّا واحد لمجال مكاني مافيهش لمادة. يلا حسبنا الضغط ديال هاد لمجال لمعلوم و قارناه معا الضغط د لجو غانلقاوه ناقص بزاف. علا حساب نّضرية د لكوانطا، ماكاينش شي خوا كامل، حيت ديما كاينين فرتيتات فتيراضية كاتبان ؤ كاتغبر ف ݣزو من تّانية. لخوا كايقدر يتضبر عليه بتخدام ديال واحد لبومبة د لخوا اللي كاتمص لفرتيتات د لݣاز (لهوا) اللي محبوسين ف شي مجال مسدود بحال شي قرعة مسدودة.
مادة

لْمادة (ب نݣليزية Matter) ف لفيزيك لكلاسيكية ؤ شّيمي هيّا اي حاجة عندها جوج خاصيات: لكتلة ؤ لحجم، يعني كتشغل مجال ف لمكان. لمادة و طّاقة هوما سّاس ديال لموجودات ف لكون لمتشاف.
ليزر

لّيزر (ب نݣليزية Laser ختيصار ديال لعيبارة light amplification by stimulated emission of radiation تّضخيم ديال ضّو ب نبيعات محفز ديال ليشعاع) هوّا نضام فوطوني كيبعت ضّو بشكل متناسق ف زمان ؤ لمكان.
فرج فودة

فرج فودة (20 غشت 1946 – 8 يونيو 1992) كان استاد و كاتب و ناشط حقوقي مصري. قتلاتو لجماعة لاسلامية ف 8 يونيو 1992 قدام لجمعية لمصرية للتنوير لي كان اسسها فمدينت نصر. السباب باش صفاوه هو بلي الازهر تاهمو بلكفر. فودة هو واحد من 202 شخص تقتلو ما بين مارس 1992 و شتنبر 1993 فمصر لاسباب سياسية. ف دجنبر 1992 لكتوبا ديالو تمنعو.
هدى عبوز

هدى عبوز، معروفة كتر بسميت ختك، تولدات ف 1995 ولا 1996 ف لخميسات، هي مغنية د راپ مغريبية. هدى عبوز خدات ديپلوم ف تّصوير ؤ سّينيما من جامعة عبدلمالك السعدي ف تطوان. ف 23 نونبر 2020، تختارت هدى من بين 100 مرا مؤترة ف لعالام ديال لعام لي دارتها لبي بي سي. الصغر والتعليم. تزادت Khtek فـ الخميسات فـ 1996، وقرات تخصص الدراسات السينمائية ف جامعة عبد المالك السعدي فـ تطوان. المسار الموسيقي. هدى عبوز ختارت السمية د الساحة ديالها، اللي هيّ "ختك" ف الدّارجة المغربية، كتحدّي مُتعمّد للغة الذكورية اللي كتكون غالباً ف الرّاپ. هاد الكلمة كيعتامدوها الرجال بزاف كاهانة، بحيث كترمز لنقطة ضعف مفترضة. ب ختيارها ل هاد السمية، كانت ختك كتهدف ل سترجاع هاد المصطلح و قلب الغرض ديالو. و وخا كانت السمية مثيرة للجدل في البدية و بعض لمقدمين ديال البرامج الاذاعية تجنبو باش يڭولوها نيشان، ولايني جلب ليها هتمام كبير من الجمهور. خْتك بْدات كاتسالي وتشارك فالمهرجانات قبل ما تسجل شي تراكات رسمية. الشهرة ديالها زادت بشكل كبير من بعدما بدات كتنشر الاعمال ديالها فوسائل التواصل الاجتماعي، وهادشي خلّاها توصل للناس بزاف. فـ2020، خدّت تعاونات مع رواپا مغاربة معروفين، و خرجات فـ"حور سيري" مع ال ڭراندي طوطو، دراݣانوڤ، ولبيڭ، و فـ"فراتيلو" مع تاجني و ستورمي. ف فبراير 2020، صدرات عبوز اول اغنيتها المنفردة "KickOff"، اللي كتنتقد فيها المجتمع اللي كتشوف بلي ما كيعطيش فرص متكافئة للعيالات. الاغاني ديال ختك مكتوبة بشكل كبير بالدارجة المغربية، و كيساهمو فيها بعض المرات الكلمات ب الفرنسية و الانجليزية. المواضيع ديال هاد الاغاني كتتناول بزاف ديال القضايا الاجتماعية. ختك كتعتبر راسها ناشطة نسوية، وكتهضر بزاف على الاحتجاجات ديال 2011 اللي وقعات ف المغرب ف اطار الربيع د الشعوب ب كونها مصدر الهام ليها. واخا الموسيقى ديالها كاتعكس الحياة اليومية و الحقائق الاجتماعية، هي كانت قالت باللي ما عندهاش اجندة سياسية. الجوائز و التكريمات. ف شهر نونبر 2020، ختك تعلن عليها وحدة من 100 مرا متميزة ف 2020 من عند الBBC. فـ 2024، "ختك" دخلات التاريخ بعدما خدات الجائزة ديال افضل فنانة فـ الهيپ-هوپ العربي فـ الحفل اللول ديال جوائز بيلبورد ارابيا. الحياة الشخصية. خْتِك هضرت علانية على الصحة النفسية ديالها، وصرّحات بلي كانت كتعاني من الاكتئاب من الصغر، وتشخّصت عندها اضطراب ثنائي القطب فـ 2016.
إشعاع

ليشعاع (ب نݣليزية Radiation) ف لفيزيك هوّا نّبيعات ؤلا نّتيقال ديال طّاقة علا شكل موجات ؤلا جسيمات ف لفراغ ؤلا ف وسط مادي. امتلة ديال ليشعاع:
موجة زلزالية

لموجة زّلزالية ؤلا لموجة سّيسمية (ب نݣليزية Seismic wave) هيّا موجة كتناقل ف لقشرة ديال لارض ب سباب لحدوت ديال زلزال ؤلا بركان.
بركان (جيولوجيا)

لبركان ؤلا لڤولكان (ب نݣليزية Volcano) هوّا فلقة ف لقشرة ديال كوكب، بحال لارض، لّي كتخلي لّاڤا، رّماد، ؤ لݣازات لّي كانت محبوسة ف لبيت د لماݣما، تخرج ل برا.
لحرب لباردة

لحرب لباردة هيّا فترة تاريخية عرفات توتر جيوسياسي كبير ما بين لميريكان ؤ تّيحاد سّوڤياتي من بعد لحرب لعالمية تانية، وخّا لمؤرخين مامتافقينش علا تّواريخ ب تّحديد.
قصبة بني ملال

قصر اولا قصبة بني ملال هو موقع تاريخي كاين ف مدينة بني ملال ف لمغريب. هاد القصبة هي من اهم لمعاليم التاريخية و التقافية د المدينة و مصنّف من وزارة الثقافة كمعلمة تاريخية وطنية. لموقع. تبنات القصبة ف راس الجبل حدا عين اسردون باش تقدر تشوف المدينة كلها. تاريخ. القصبة معروفة عند الناس ديال بني ملال ب بزاف د السميات بحال برج راس العين اولا قصبة بلكوش. السلطان العلوي مولاي اسماعيل بنا هاد القصبة عام 1688 باش تعاون ف الحماية ديال المدينة ف الحروب.
لكتلة لغربية

لكتلة لغربية ؤلا لكتلة الراسمالية ؤلا لكتلة لميريكانية ؤلا لكتلة د الناطو هوّا مصطلح كان مخدم ف لوقت د لحرب لباردة (1947 تال 1991) باش يوصف مجموعة د لبلدان لي كانت متحالفة معا لميريكان بشكل رسمي. كانو فيها لاعضاء ديال الناطو، و تا بلدان خرة لي كانت عندها سياسات ضد الشيوعية.
طاقة نووية

طّاقة نّووية (ب نݣليزية Nuclear energy) هيّا طّاقة لّي كتنتج ب ستيعمال تّفاعلات نّووية باش تخرّج حرارة لّي كتحولها تّوربينات د لبخار ل تريسينتي. الطاقة النووية كاتنتج ب وحدة من جوج د الطرقان: التهراس النووي لي كايتم فيها تهراس ديال نويّات ديال دّرات كبار بحال ليورانيوم ل نويّات صغر، و التدماج النووي لي كيتم فيه دمج جوج درّات ولّا كتر ديال درة صغيرة بحال لهيدروجين باش ينتجو درات كبر. لفايض ديال الطاقة لي كينتج على هاد التفاعولات هوّ لي كانسمّيوه الطاقة النووية.
ؤقيانوسيا

اوقيانوسيا ولاّ اوسيانيا، هي قارة و منطقة جغرافية جات ف لجنوب د لمحيط لهادي، و تاتجمع لجزر و لبلدان اللي جاو تمّا. اوقيانوسيا هي اصغر قارة ف لعالم من الناحية د لمساحة، و تاني اصغر وحدا من ناحية السكان (41 مليون د الناس) من مورا انطارتيكا (لقارة د لقطب لجنوبي). كاين 14 دولة ف اوقيانوسيا، مخلطين ما بين دول متقدمة بزاف بحال ؤسطراليا و نيوزيلاندا، و دول باقا ف طريق النمو بحال كيريباتي و ڤانواتو و توڤالو. اكبر بلاد ف اوقيانوسيا لا من ناحية لكبر ولا السكان هي ؤسطراليا، و اكبر مدينة ف لقارة هي سيدني. لخبار على اول ناس سكنو ف اوقيانوسيا كاتقول باللي كانو فيها سكان هادي 60. 000 عام، و لكن اللي تكتب عليهم بزاف هوما لاوروپيين، اللي بداو كيوصلو للمنطقة من لقرن 16، و تقاسمو لاحتلال ديالها بزاف د لبلدان منها لبرتغال و فرانسا و بريطانيا. لاصل د السمية. السمية ديال اوسيانيا خرّجها لعالم د لجغرافيا كونارد مالت - برون ف 1812، و هي كلمة شتقها من لكلمة ليونانية (ὠκεανός)، اللي تاتّنطق "اوكيانوس"، و تاتعني لمحيط.
تفاعل كيماوي

تّفاعل لكيماوي (ب نݣليزية Chemical reaction) هوّا پروصي كيماوي كيادي ل تحول ديال مجموعة د لمواد لكيماوية ل مجموعة خرة. ف تفاعل كيماوي، لّي كيوقع عادة هوّا ان رّوابط لكيماوية كيتفورماو ؤلا كيتهرسو فاش ليليكترونات كيبدلو لمواقع ؤلا لمستويات طّاقية ديالهم، مي نّواة د دّرة ماكاتاترش. ف شّيمي نّووية كتّم دّراسة ديال تفاعلات كيماوية ديال لمواد لمشعشعة لّي ف خلالها كيتاترو ليليكترونات ؤ نويّات ديال دّرات بجوج.
ميترو (عبرة)

لميترو ؤلا لميتر ؤلا لميطر (ب نݣليزية Meter ؤلا Metre من ليونانية ميطرون، بمعنى "حساب") هوّا عبرة اساسية ديال لحساب د لمسافة ف سيستيم لعالمي د لعبرات. تّعريف ديال لميترو هوّا لمسافة لّي كيضربها ضّو ف لخوا ف تانية. تّعريف د لميترو تطور معا مرور زّْمان. ف 1793 كان 1 ميترو كيساوي واحد علا 10 د لمليون من لبعودية د لقطب شّمالي علا خط الاستيواء فوق من دّايرة لكبيرة د لارض، بحيت لموحيط د لارض يكون كيساوي علاين 40، 000 كيلوميتر. ف 1799، تّعريف د لميترو ولا معتامد علا واحد لبارّة معيارية، لي بقات مستعملة حتال 1889 فاش تبدلات ب بارّة خرة. ف 1960، تبدل تّعريف مرة خرة، ؤ ولا معتامد علا طّول لموجي ديال لكريپتون-86. ؤ ف 1983، تّعتامد تّعريف لحالي، ؤ تم تّعديل ديالو شوية ف 2002 باش يحدد بلي لميترو كيمتل طّول لحقيقي (ف لمرجع د رّاحة ديال لكسدة، ؤلا ب تعبير بسيط، فاش كاتكون لكسدة ماكاتحرّكش).
طول موجي

طّول لموجي (ب نݣليزية Wavelength) ؤلا دّورة لمكانية ؤلا لپيريود (ب نݣليزية Period) ديال موجة دورية، هيّا لمسافة لّي كيتعاود فيها شكل ديال لموجة. بشكل دقيق كتر، هيّا لمسافة لّي كتفصل جوج نقاطي علا لمنحا ديال لموجة عندهوم نفس لفاز. طول لموجي كيترمز ليه عادة ب لحرف ليوناني لامضا λ.
شعا

شّعا ؤلا ضّو (ب نݣليزية Light) ؤلا شّعا لمتشاف ؤلا شّعا لّي كيتشاف (ب نݣليزية Visible Light) هوّا موجة كهرمغناطيسية لّي كتقدر تشاف من طرف بنادم، كيكون طّول لموجي ديالها ما بين 400 ؤ 700 نانوميتر.
لبيولوجيا

لبيولوجيا (ب نݣليزية Biology) هو لعلم اللي كيدرس الحياة وكل ما يتعلق بها. هاد العلم كيركز على الكائنات الحية، كيفاش كتعيش، كيفاش كتنمو، و كيفاش كتتفاعل مع المحيط ديالها. من النباتات والحيوانات حتى للميكروبات، لبيولوجيا كتعطينا نظرة عميقة على كيفية شتغال الحياة بكل تفاصيلها. اصل تسمية لبيولوجيا. السمية "بيولوجيا" جات من جوج كلمات د ليونانية: "بيوس" (Βίος) اللي كتعني "الحياة"، و**"لوݣوس" (Λόγος)** اللي كتعني "العيلم" اولا "الدراسة". هاد جوج لكلمات كانو كيتستعملو فالعهد القديم للاشارة للدراسة العلمية للحياة. المصطلح "بيولوجيا" بان لمرة اللولة من عند العالِم الفرانساوي جان باتيست لامارك في تواخر القرن الثمنطاش وبداية القرن التسعطاش. لامارك استخدم هاد المصطلح باش يعبر على العلم اللي كيدرس الكائنات الحية، وكيفاش كتعمل وتنمو وتتفاعل مع المحيط ديالها. التاريخ. وخا علم الاحياء بالشكل اللي نعرفوه دابا هو حديث نسبيًا، لكن العلوم اللي كتشملها الاحياء ولا اللي كتعلق بها كانت كتتدرس من زمان بزاف. الفلسفة الطبيعية كانت كتتدرس فبلاد الرافدين ومصر وشبه القارة الهندية والشينوا. ولكن اصول علوم الاحياء الحديثة والطريقة ديالها فدراسة الطبيعة جاو من اليونان القديمة. ابقراط كان هو المؤسس ديال علم الطب، وزيد عليه ارسطو اللي ساهم بزاف فتطوير علم الاحياء، وكتب بزاف على الطبيعة، بحال كتاب "تاريخ الحيوانات" اللي كان عندو اهمية كبيرة. من بعد، جات اعمال اكثر تجريبية ركزت على الاسباب البيولوجية وتنوع الحياة. ثيوفراستوس كتب مجموعة كتب فعلم النبات اللي كانت اهم الكتب فهاد المجال من العصور القديمة حتى لقرون لوسطانية. العولاما المسلمين زادوا اسهامات مهمة فعلم الاحياء، بحال الجاحظ، وابو حنيفة الدينوري اللي كتب على علوم النباتات، وابو بكر الرازي اللي كتب فالتشريح وعلم وظائف الاعضاء. المسلمين عطاو اهتمام خاص للطب، وترجموا علوم اليونانيين وزادوا عليها بزاف. اما الاسهامات ديالهم فالتاريخ الطبيعي كانت معتمدة بشكل كبير على افكار ارسطو. لبيولوجيا دارت قفزة كبيرة ملي طور انطوني فان ليڤينهوك لميكروسكوپ، اللي خلاه يكتاشف الحيوانات المنوية و البكتيريا و كائنات مجهرية مختالفة. و حتى العالم الهولندي يان زفامردام كان عندو دور مهم ف تطوير علم لبخوش، و ساعد بزاف فارساء تقنيات اساسية بحال الترشيح والتلوين المجهري. التقدم فالدراسات ديال الهجرة خلا العولاما يركزوا بزاف على اهمية الخلية، و من بداية القرن التسعطاش، بدا العولاما شوان و شلايدن كيعززو فكرة بلي الوحدة الاساسية ف الكائنات الحية هي الخلية، و بلي الخلايا الفردية عندها خصائص الحياة، ولكن رفضو فكرة بلي جميع الخلايا كتنتج من انقسام خلايا خرة. ولكن بفضل اعمال روبرت ريماك و رودولف فيرشو، تقبلو العولاما هاد الفكرة ديال انقسام الخلايا بحلول ستينيات القرن التسعطاش، و هاد الشي اللي تسمى ب نظرية الخلية. ف نفس الوقت، اهمية علم التصنيف كانت كتزاد، و بداو المؤرخين الطبيعيين كيركزو عليه. لينيوس فـ 1735 نشر منهاج ديال مبادئ التصنيف للعالم الطبيعي، و بعض هاد المبادئ مزالين كيتستعملو حتى دابا. و ف نص القرن التمنطاش، عطى لينيوس سميات علمية لجميع النواع. ف هاد القرن براسو، ظهر العالم الفرانساوي جورج دي بوفون، اللي كان كيشير لامكانية وجود سلف مشترك. وخا كان معارض لنظرية التطور، ولايني كان شخصية محورية ف التاريخ ديال الفكر التطوري، حيث خدمتو اثرات على نظريات جان باتيست لامارك و تشارلز داروين.
تقطير

تّقطير (ب نݣليزية Distillation) هوّا پروصي كيتم فيه فصل ديال مواد مخلطة ف شي سايل علا بعضياتها علا طريق تّغلية ؤ تّكتيف بشكل نتيقائي.
محمد أبرهون

محمد ابرهون، تولد ف 3 ماي 1989 ف تطوان ؤ مات ف 2 دجنبر 2020 ف تركيا، كان كوايري مغريبي. حياتو. ملي كان معا شايكور ريزسپور، ابرهون لقاو عندو كونسير د لمعدة مورما حس براسو عيان قبل من لماتش ضد طرابزون سپور ف فبراير 2020. ف لخر ديال لموسم طلقاتو لفرقة، والاكين بقا كياخد دعم لمادي من عندهوم بسباب لحالة ديالو. توفا ابرهون ف 2 دجنبر 2020 بسباب هاد لمرض، ؤ ف عمرو 31 عام. لكاريير معا لفراقي. تكون ف لفرقة د مدينتو، لمغريب تطواني، ؤ مشا مسلف ف 2010 لشباب ريف لحسيمة حيت ماكانش كيلعب اساسي. عاود رجع موراها لتطوان ف لموسم 2010-2011 ؤلعب فيه تسعود د لماتشات. لموسم لي موراه، 2011-2012، لعبو كامل اساسي حدا مرتضى فال ؤ لخر داو لبوطولا لمرة لولا ف تاريخ لفرقة. ابرهون مشا لفرقة لبرتغالية موريرينسي ف 2017. لعب اول ماتش ديالو ف 30 يوليوز 2017 ف لكاس ضد ديسپورتيڤو افيس. شهر لي موراه، ابرهون لعب ماتش ديالو لول ف لبوطولة ليݣا نوس ضد ڤيطوريا سيطوبال. ف 10 شتنبر 2017، ماركا بيت براس ضد استوريل ف اول ربحة ديال لفرقة ف لبوطولة. ف لميركاطو د شتوة 2019، ابرهون سنا معا لفرقة تركية شايكور ريزسپور. يوماين مورما جا، لعب اول ماتش ديالو ف سوپر ليݣ ضد قاسيم باشا. ف 8 ابريل، ماركا ابرهوم بيت لول ديالو ف لبوطولة والاكين فرقتو خسرات ب7 ل 2 ضد بيشيكطاش. لكاريير معا لمونتخاب. تختار ابرهون لاول مرة ف لمونتخاب لؤلمپي ف 2010، ؤ وصل ل فينال ديال لبطولة د افريقيا قل من 23 عام ف 2011، و اهل لمغريب للالعاب لاولمپية د 2012.